مغربية وافتخر السلام عليكم و رحمة الله و بركاته كيف دايرين الأنيقات كنتمنى تكونو بخير و على خير اليوم جيت نشاركوم هاد الوصفة ديال شميشة زوينة ساهلة و اقتصادية. نبداو على بركة الله, المقادير: 300 غ دقيق 125 غ سنيدة نص كاس زيت خمارة بيضة قشرة برتقالة هادي الوصفة كما عطاتها شميشةلكن بما أني معنديش الميزان استخدمت ميزان عيني ههههه درت كاس سنيدة و الدقيق حسب الخليط تعجنيها عادي و تعملي كرة نكوروها فيدينا على شكل غريبة ندخلوها طيب حتى تحمر شوية. فاش تبرد راه كتولي قاسحة بزاف كنديرو كاس حليب نغلوه و نضيفو ليه 2 معالق كبار كاكاو أو ملعقة واحدة نتي و ذوقك نخلطو مزيان و كناخذو زليفة ديال الكوك كنغمسو الغريبة ديالنا فالحليب بسرعة و كنمرمدوها فالكوك كتجي لذيذة فعلا و الشكر لشميشة الله يجازيها كل خير. ملاحظة: يمكن نستعملو الشكلاط شعرية زنجلان أو لوز مهرش بدل الكوك كل وحدة و ذوقها كنتمنى تعجبكوم و تجربوها هاد المقادير كيعطو كمية صغيييرة يمكن ليكوم تضاعفوهم طبعا إلى الملتقى في رعاية الله